ড. ইশা মোহাম্মদ : ক্ষমতা নেয়ার আগেই ট্রাম্প পারমাণবিক অস্ত্র ভান্ডার বাড়ানোর ঘোষণা দিয়েছেন। সাথে সাথে পুতিনও তার দেশের পারমাণবিক সামরিক ক্ষমতা বাড়ানোর কথা বলেছেন। এর অনেক আগে থেকেই বলাবলি হচ্ছিল যে, পুতিন ট্রাম্পকে প্রেসিডেন্ট হওয়ার ব্যাপারে সাহায্য-সহযোগিতা করেছেন। হিলারি তো প্রকাশ্যেই পুতিনকে দোষারোপ করেছেন। এখন মার্কিন গোয়েন্দারাও এ বিষয়ে তাদের প্রতিবেদন দিচ্ছে বলে জানা গেছে। মার্কিন যুক্তরাষ্ট্রে প্রেসিডেন্ট নির্বাচনে চূড়ান্ত বাছাই পর্বের আগেই ট্রাম্প পুতিনকে বড় মাপের নেতা বলেছিলেন এবং একই সাথে হিলারিকে অপছন্দের কথাও বলেছিলেন। কেন দুই পরাশক্তি, যারা সারা জীবন দ্বন্দ্বই করে গেল, তারা আবার একই সুরে কথা বলছে? কেন তারা পরস্পরের পিঠ চুলকাচ্ছে? সন্দেহ করার কি সঙ্গত কারণ নেই?